සේනාරත්න මහතා පවසයි.“ගම නැඟුම” සංවර්ධන වැඩපිළිවෙළ යටතේ අමාත්‍යාංශය මෙම මුදල් වෙන්කොට දී තිබෙන්නේ කොළොන්නාව ශ්‍රී ලංකා නිදහස් පක්ෂ වැඩ බලන සංවිධායකවරයා වශයෙන් ආර්ථික සංවර්ධන ඇමැති බැසිල් රාජපක්ෂ මහතාගේ ප්‍රධානත්වයෙන් කොළොන්නාව ප්‍රාදේශීය ලේකම් කාර්යාලයේ දී පැවැති ප්‍රථම ප්‍රාදේශීය සංවර්ධන සම්බන්ධීකරණ කමිටු රැස්වීමේ දී මෙම ප්‍රදේශයේ ඇළවේලි සම්බන්ධව අදාළ පළාත් පාලන ආයතනවල මන්ත්‍රීවරුන් විසින් ඉදිරිපත් කරන ලද කරුණු විමසා බැලීමෙන් අනතුරුව ය.මේ අනුව ලැබී ඇති ප්‍රතිපාදනවලින් මේ වන විටත් ඇළවේලි ගණනාවක සුද්ධ පවිත්‍ර කිරීම වැඩ කෙරීගෙන යන අතර වැසි කාලයට මෙම ප්‍රදේශවල ජලය කැලණි ගඟට ගලායාම අවහිරව ඇති වැලිවල ඇළ මාර්ගය, අඹගහ හන්දිය ඇළ මාර්ගය, මල්පුර නිවාස ක්‍රමය අසලින් ගලායන මහා ඇළ මාර්ගය, කොටිකාවත්ත කීල්ස් පුර ආයතනයට යාබද ඇළ මාර්ගය, හා සැලළිහිණි මාවත ඇළ මාර්ගය ද ඒ අතර වන බව ප්‍රාදේශීය ලේකම්වරයා පැවසීය.මීට අතිරේකව වසර 30 කින් පමණ කිසිදු නඩත්තු කිරීමකින් තොරව පැවැති වඩුගොඩවත්ත ඇළ මාර්ගය කොළොන්නාව නගර සභාවේ ද සහයෝගය ලබාගෙන පහත් බිම් ගොඩකිරීමේ හා සංවර්ධනය කිරීමේ සංස්ථාව මඟින් සම්පූර්ණ වශයෙන්ම සුද්ධ පවිත්‍ර කොට සංවර්ධනය කළ බව ද කී ඒ මහතා, එමෙන්ම කොටිකාවත්ත මුල්ලේරියාව ප්‍රාදේශීය සභා බල ප්‍රදේශයට අයත් කුඹුරුවලට ජලය ගෙන යන පද්දාවෙල ඇළ හා මෑදෙනිය වෙල්යායේ පිටල් ඇළ මාර්ගය ද සුද්ධ පවිත්‍ර කරදීමට හැකිවීම, ඒ අවට කුඹුරු ගොවිතැන් කරන ගොවි ජනතාව වෙනුවෙන් ගන්නට හැකිවූ සුවිශේෂී ක්‍රියා මාර්ගයක් බවද ප්‍රාදේශීය ලේකම් සේනාරත්න මහතා පැවසීය.